অপসারণ। “তিনি অমুক টিভিতে কাজ করেছেন.....তিনি অত্যন্ত ভালো মানুষ.... সুতরাং তিনি উইকিতে থাকতে পারেন।” এটা কোন যৌক্তিক কথা হলো না। নিবন্ধটি তিনটি ক্রাইটেরিয়া পূরণ করেনি।--যুদ্ধমন্ত্রী আলাপ ০৯:৪৮, ৬ জুন ২০১৪ (ইউটিসি) মাসুমা রহমান নাবিলা   ([&action=delete}} delete]) – (View AfD)(লগ দেখুন) নিবন্ধটি উইকিপিডিয়ার উল্লেখযোগ্যতা নীতি অনুসারে যথার্থ উল্লেখযোগ্য নয়। নিবন্ধটি যে ব্যক্তিকে নিয়ে রচিত, তিনি বাংলাদেশের একজন উদীয়মান টেলিভিশন উপস্থাপিকা ও মডেল। তিনি তাঁর কর্মক্ষেত্রে (উপস্থাপনা বা মডেলিং) এমন কোন অবদান রাখেননি বা পারদর্শিতা প্রদর্শন করেননি যে তিনি ঐ বিষয়ের একজন খ্যাতনামা ব্যক্তি। এরকম অসংখ্য মডেল, অভিনেত্রী/অভিনেতা বা উপস্থাপক/উপস্থাপিকা বাংলাদেশে/বিশ্বব্যাপী রয়েছে, কিন্তু সবার বিষয়ে কিন্তু উইকিপিডিয়ায় নিবন্ধ নেই। সেটি হলে, যেই অভিনয়ে/মডেলিং-এ বা উপস্থাপনায় আসবে, তাকে নিয়েই উইকিপিডিয়ায় নিবন্ধ লিখা হতে পারে।  – তানভির (আলাপ) ২০:৩০, ২৮ মে ২০১৪ (ইউটিসি) মন্তব্যঃতানভির, আমার অনুরোধ , শুধুমাত্র নিবন্ধ অপসারণের প্রস্তাবনা করেই দায়িত্ব শেষ হয়ে যায় না, আপনি প্রত্যুত্তর দিন। আপনাকেও প্রতিজনের বিপক্ষে যুক্তি প্রদর্শন করা দরকার। সাধারনত ৭ দিন (বা কখন ১৫ দিন বা ১ মাস ও) অপেক্ষা করে এটি সিদ্ধান্ত নিয়ে গুটিয়ে ফেলা হয়। তাই এই আলোচনার যা অবস্থা তাতে আর ৭ দিনের বেশি অপেক্ষা করা উচিত নয়।--জয়ন্ত (আলাপ - অবদান) ০৩:৫২, ৫ জুন ২০১৪ (ইউটিসি)  আলাপ পাতা থেকে, শুভেচ্ছা আমার লেখা নিবন্ধটি https://bn.wikipedia.org/wiki/%E0%A6%AC%E0%A7%8D%E0%A6%AF%E0%A6%AC%E0%A6%B9%E0%A6%BE%E0%A6%B0%E0%A6%95%E0%A6%BE%E0%A6%B0%E0%A7%80:Farshad001/%E0%A6%96%E0%A7%87%E0%A6%B2%E0%A6%BE%E0%A6%98%E0%A6%B0 অপসারণ করার প্রস্তাব রাখা হয়েছে|এই বিষয়ে আমি আপনার সাথে একমত হতে পারছি না কারন যাকে নিয়ে এই নিবন্ধটি লেখা হয়েছে মাসুমা রহমান নাবিলা তিনি আসলেই বাংলাদেশের জনপ্রিয় টেলিভিশন উপস্থাপিকা এবং মডেল,এবং এই বিষয়ে বেশ কিছু তথ্যসূত্র এই নিবন্ধটিতে সংযোজিত করা হয়েছে এর মধ্যে বাংলাদেশের বহুল আলোচিত সংবাদপত্র সমূহে একজন উপস্থাপিকা এবং মডেল হিসেবে তাঁর অবদান একাধিক বার ফলাও করে প্রকাশিত হয়েছে|এছাড়াও তার একটি নিবন্ধ ইতিমধ্যে উইকিপিডিয়া ইংরেজীতে ইতিমধ্যে প্রকাশিত হয়েছে লিংক:[(জীবনীসংক্রান্ত)|https://en.wikipedia.org/wiki/Masuma_Rahman_Nabila]| আশা করছি নিবন্ধ অপসারণ বিতর্ক থেকে এই নিবন্ধটি মুক্ত হবে এবং এটি উইকিপিডিয়া বাংলাতে একটি নিবন্ধ আকারে প্রকাশিত হবে| ধন্যবাদ     এতে কোন সন্দেহের অবকাশ নেই যে, মাসুমা রহমান নাবিলা বাংলাদেশের একজন জনপ্রিয় উপস্থাপিকা এবং মডেল। তিনি বাংলাদেশের প্রায় সবকটি টেলিভিশনে উপস্থাপক হিসেবে কাজ করেছেন। এছাড়াও তিনি বাংলালিংক এবং রবি এর মত জনপ্রিয় বিজ্ঞাপনচিত্রেও কাজ করেছেন। বিভিন্ন পত্রপত্রিকায় তার সম্পর্কে স্পষ্টত উল্লেখযোগ্যতার প্রমাণ রয়েছে। সুতরাং এখানে এই নিবন্ধটির অপসারণ প্রস্তাবনা ভিত্তিহীন। ----— মাসুম ইবনে মুসা  কথোপকথন  ১১:৩০, ৩১ মে ২০১৪ (ইউটিসি)  'তুচ্ছ' (Trivia) বিষয় বলে একটি কথা আছে যা উইকিপিডিয়ায় অন্তর্ভুক্ত হওয়ার দাবী রাখে না। এ ধরনের বিষয়ে নিবন্ধ সৃষ্টি করাও যেমন সমীচীন নয় তেমনি অবলোপনে বিলম্ব করাও সমীচীন হবে না। তুচ্ছ বিষয়ে কালক্ষেপণ করা হলে অবশ্যই গুরুত্বপূর্ণ বিষয়ের জন্য সময় কম পাওয়া যাবে। গণমাধ্যমে প্রচার বা ইংরেজী উইকি'র দোহাই কোন কাজের কথা নয়। বাংলাদেশের অন্তত ১০০ শত জন উপস্থাপিকা এবং মডেলের নাম দেয়া সম্ভব যারা ২০ বছর যাবৎ কাজ করছেন, এই মহিলার চেয়ে অনেক বেশী গুণান্বিতা, কিন্তু উইকি-তে তাদের স্থান হয় নি। জীবিত ব্যক্তিদের নিয়ে নিবন্ধ রচনার ক্ষেত্রে সকলকে সতর্কতা অবলম্বন করতে হবে।    —Faizul Latif Chowdhury (আলাপ) ০৪:০৪, ৪ জুন ২০১৪ (ইউটিসি)  Ibrahim Husain Meraj (আলাপ) ০৪:৫৪, ৪ জুন ২০১৪ (ইউটিসি)  নিবন্ধটি যথার্থ, অপসারনের বিপক্ষে।  ডেভিড বেনজামযোগাযোগ ০৪:৩২, ৪ জুন ২০১৪ (ইউটিসি)  User:Ibrahim Husain Meraj ও User:David Benzam কে অনুরোধ আপনারা মূল অভিযোগের বিপক্ষে যুক্তি দিন। শুধু অপসারনের বিপক্ষে থাকলেই এখানে তা গ্রহনযোগ্য হয় না।--জয়ন্ত (আলাপ - অবদান) ০৩:৩৪, ৫ জুন ২০১৪ (ইউটিসি)   নিবন্ধটি যদি উইকিপিডিয়াতে অন্তর্ভুক্ত হওয়ার দাবী না রাখে তা হলে উইকিপিডিয়াতে এমন অনেক নিবন্ধ আছে যেগুলো উইকিপিডিয়ােত স্থান পাওয়ার পুরোপুরি অযোগ্য অথচ সেই নিবন্ধগুলি ঠিকই উইকিপিডিয়াতে টিকে আছে|আর বাংলাদেশে কি আসলেই ১০০ জন উপস্থাপিকা এবং মডেল আছেন যারা গত ২০ বছর যাবৎ কাজ করছেন এবং তাঁরা তাদের কর্মক্ষেত্রে ২০ বছর যাবৎ পারদর্শিতা প্রদর্শন করছেন অথবা করে যাচ্ছেন? এর মানে হয়ত এটি দাড়ায় যে উপস্থাপনা এবং মডেলিং অনেক সহজ এবং তুচ্ছ একটি বিষয় এটি সবাই করতে পারেন এবং অত্যন্ত পারদর্শিতার সাথে করতে পারেন|উপস্থাপনা এবং মডেলিং এ একজন যতই পারদর্শিতা প্রদর্শন করুক না কেন সে কখনই উইকিপিডিয়া নিবন্ধে অসতে পারবে না|আরেকটি বিষয় হল  উইকিপিডিয়া ইংরেজীতে নিবন্ধটি প্রকাশিত হবার কথাটি একটি দোহাই? ঠিক আছে মানলাম| পত্রপত্রিকা বা গণমাধ্যমে প্রচার এর বিষয়টি পুরোপুরি ভিত্তিহীন বা যুক্তিহীন বা নিছক দোহাই অথবা কোন কাজের কথা না! ঠিক আছে,তাহলে তো উইকিপিডিয়ার সকল নিবন্ধকেই অপসারণের পক্ষে প্রস্তাবনা রাখা যায়|এছাড়াও গণমাধ্যমে প্রচার দোহাই হয়ে থাকলে উইকিপিডিয়ার নিবন্ধে এই তথ্যসূত্র যোগ করার ব্যবস্থাটি অপসারণ করা উচিৎ এতে করে উইকিপিডিয়ানদের নিবন্ধ লিখতে আর সময়ের ক্ষতি সাধিত হবে না|আর উইকিপিডিয়া ইংরেজীতে নিবন্ধ লেখার পর সেটির বাংলা নিবন্ধ লেখা যাবে না,যদি লেখা হয় তা হলে ইংরেজীতে নিবন্ধের দোহাইতে বাংলা নিবন্ধটি অপসারিত হবে|তবে এটা ঠিক এই টিভি উপস্থাপিকা নাবিলার চাইতে বেশি পারদর্শি অথবা ইনার মতই পারদর্শি কেউ থেকে থাকলে তাঁকে নিয়েও উইকিপিডিয়াতে নিবন্ধ লেখা উচিৎ,তাঁদেরকে নিয়ে যদি উইকিপিডিয়াতে নিবন্ধই লেখা না হয় তাহলে উইকি-তে তাদের স্থান হবে কি করে?|যাই হোক নিবন্ধের পক্ষে এত যুক্তি দেখানোর পরও হয়ত নিবন্ধটি উইকিপিডিয়াতে স্থান করতে পারবে না যা হবে অত্যন্ত দু:খজনক   |Farshad001 (আলাপ  দুঃক্ষিত জয়ন্তদা, আমার পরীক্ষা চলছে, তাই এখানে সময় দিতে পারিনি। যাইহোক, মূল কথায় আসি। মাসুমা রহমান নাবিলা সম্পর্কে ব্যক্তিগতভাবে আমি কিছু জানতাম না। এই নাম লিখে গুগলে সার্চ দিয়ে কিছু ওয়েব পোর্টাল, পত্র-পত্রিকার ফিচার পেলাম। এসবের কয়েকটি পরে যা জানতে পেলাম, তিনি বর্তমানে একজন পেশাদার উপস্থাপিকা। এ পর্যন্ত মাত্র তিনটি (http://www.thereport24.com/article/16938/index.html) বিজ্ঞাপনচিত্রে কাজ করেছেন। একজন ব্যক্তি মাত্র তিনটা বিজ্ঞাপনে কাজ করলেই তাকে মডেল বলা হয়?  বুঝলাম তিনি একজন উপস্থাপিকা। কিন্তু এধরণের উপস্থাপিকা, মডেল , অভিনেত্রী তো বাংলাদেশে আরো অনেকে আছে। তাদের সবার কি উইকিপিডিয়ার উল্লেখযোগ্যতা অনুসারে নিবন্ধ থাকতে হবে? উইকিপিডিয়ায় সেসব ব্যক্তির জীবনী থাকে যারা তাদের নিজস্ব কর্মক্ষেত্রে উল্লেখযোগ্য অবদানের মাধ্যমে, বা কৃতিত্বের মাধ্যমে খ্যাতি অর্জন করে, যার উল্লেখযোগ্যতা প্রতিষ্ঠিত।   উইকিপিডিয়া:উল্লেখযোগ্যতা_(ব্যক্তি)- এর কয়েকটি মানদণ্ডঃ  ব্যক্তি কোন উল্লেখযোগ্য পূরস্কার অথবা সম্মাননা গ্রহন করেছেন, অথবা পূরস্কার অথবা সম্মাননার জন্য মনোনয়ন পেয়েছেন। মাসুমা রহমান নাবিলা কি তাঁর উপস্থাপনা বা মডেলিং এর জন্য একাধিক উল্লেখযোগ্য/নামকরা পুরস্কারে ভূষিত হয়েছেন?  ব্যক্তি ব্যাপকমাত্রায় তার কর্মক্ষেত্রে উল্লেখযোগ্য অবদান রেখেছেন, যা তার ঐ কর্ম-বিষয়ে ঐতিহাসিক রেকর্ডে তৈরি করেছে। মাসুমা রহমান নাবিলা কি উপস্থাপনায় বা মডেলিং-এ উল্লেখযোগ্য অবদান রেখেছেন যে বাংলাদেশের উপস্থাপনা জগতে তিনি একজন স্থায়ী আসন লাভ করেছেন? যেমনটি সাবিনা ইয়াসমিন সঙ্গীতজগতে অবদানের মাধ্যমে হয়েছেন?  যে ব্যক্তি তার বিষয়ে গুরুত্বপূর্ণ ব্যক্তি বলে বিবেচিত এবং তার কর্মকান্ড সতীর্থ বা উত্তরাধিকার দ্বারা রেফারেন্স হিসেবে বিবেচিত। মাসুমা রহমান নাবিলা সম্পর্কে কি প্রবীণ উপস্থাপকগণ/মডেল/অভিনেতারা উল্লেখযোগ্য কোন মন্তব্য করেছেন?  এধরণের উদীয়মান, উঠতি, সদ্যপ্রতিষ্ঠিত পেশাদার অভিনেতা, মডেল ইত্যাদি সম্পর্কে উইকিপিডিয়ায় নিবন্ধ তৈরি উচিত নয়, যতক্ষণ পর্যন্ত না তিনি উপরিউক্ত মানদণ্ড অনুসারে উল্লেখযোগ্য হন।  – তানভির (আলাপ) ১৭:০৫, ৫ জুন ২০১৪ (ইউটিসি)  সন্দেহাতীতভাবে দাবী করা যায় যে উল্লেখযোগ্যতা সম্পর্কে আমাদের - সম্পাদকদের মধ্যে - সঠিক ধারনার অভাব রয়েছে; যা আছে তা অস্বচ্ছ ধারনা যেটি কখনো-কখনো প্রতারিত করে, যুক্তিকে ভুল পথে পরিচালিত করে। উল্লেখযোগ্যতার পরিমাপ সম্পাদকের ব্যক্তিগত জ্ঞান, রুচি এবং অভিজ্ঞতার ওপর নির্ভর করে বলে বিষয়টি আরো কঠিন হয়ে দাঁড়িয়েছে। প্রথমে এই প্রশ্নের উত্তর আবশ্যক যে এই নিবন্ধটি কি আদৌ প্রয়োজনীয়? যদি উত্তর হয় "হ্যাঁ" তাহলে ব্যাখ্যা দিতে হবে কেন তা প্রয়োজনীয়। দ্বিতীয় প্রশ্ন এই ব্যক্তির কি ঐতিহাসিক গুরুত্ব আছে? যদি উত্তর হয় "হ্যাঁ" তাহলে ব্যাখ্যা দিতে হবে কী সেই ঐতিহাসিক গুরুত্ব। তৃতীয় প্রশ্ন হলো, সংশ্লিষ্ট ব্যক্তির এমন কোনো ঐতিহাসিক, বৈজ্ঞানিক, সাহিত্যিক বা সাংস্কৃতিক অবদান আছে যা জাতীয় বা আন্তর্জাতিক গুরুত্ব বহন করে? সেটি কী? চতুর্থ প্রশ্ন হলো, এই ব্যক্তির বিষয় কি পৃথক নিবন্ধ দাবী করে নাকি অন্য কোনো নিবন্ধে তার নামোল্লেখই যথেষ্ট? এই সকল ধনাত্বক প্রশ্নের পর কিছু ঋণাত্মক প্রশ্নও প্রাসঙ্গিক হয়ে পড়ে। যেমন এই ব্যক্তির বিষয়ে নিবন্ধ বর্জ্জন করলে কি উইকিপিডিয়ার মান হানি ঘটবে? এই ব্যক্তির গুরুত্ব কি কেবল পেশাগত নাকি অবদানগত আঙ্গিকও রয়েছে? এই ব্যক্তির গুরুত্ব কি নিছকই প্রচারসর্বস্ব নাকি জ্ঞানগতও বটে? সবোর্পরি, এই ব্যক্তির পক্ষে সর্ব প্রথম দলিলটি  (documentation) বিশ্বকোষের মতো অতীব গুরুত্বপূর্ণ গ্রন্থে প্রণয়নের জরুরী আবশ্যকতা আছে কি-না তা অবশ্যই বিচার করে দেখতে হবে। উত্থাপিত প্রশ্নাবলির তালিকাটি দীর্ঘ কিন্তু বিনি:শেষ নয়। উল্লেখযোগ্যতার আরো ক্রাইটেরিয়া নিরূপণ করা সম্ভব। এই সকল ক্রাইটেরিয়ার কষ্ঠিপাথরে যাচাইক্রমে একটি বিষয় তুচ্ছ (Trivia) থেকে উল্লেখযোগ্য (Notable) হয়ে উঠতে পারে। আরো দুটি বিষয় উল্লেখ করবার মতো। প্রথমত: ইংরেজী বা অন্য কোনো উইকিপিডিয়ায় আছে সুতরাং বাংলা উইকিপিডিয়াতেও স্থান অনিবার্য এই ধারনা গ্রহণযোগ্য হতে পারে না। দ্বিতীয়ত:, বাংলা উইকিপিডিয়ায় ঘটনাক্রমে notability-হীন বিষয়ে কিছু নিবন্ধ ইতোমধ্যে আছে বিধায় আরো একটি ওরকম নিবন্ধ যোগ করতে দিতে হবে এবম্বিধ আবদারও প্রশ্রয় পেতে পারে না। অবদানকারীদের অবশ্যই "উপযুক্ত বিষয়" ও "তুচ্ছ বিষয়" সম্পর্কে স্পষ্ট ধারণা থাকতে হবে। — উপর্যুক্ত ক্রাইটেরিয়াগুলি মাসুমা রহমান নাবিলা নামীয় মহিলার ক্ষেত্রে প্রয়োগ করে দেখা যাক। তিনি একটি পেশায় জড়িত যা আর দশটি পেশারই মতো কিন্তু পার্থক্য হলো তিনি পেশাগত কারণে প্রচার পেয়ে থাকেন যা অন্য পেশার লোকেরা লাভ করে না। উপস্থাপক বা মডেল হিসাবে এই মহিলার এমন কোনো অবদান নেই যা মহিলাকে না-হোক তাঁর অবদানকে উল্লেখযোগ্য করতে পারে। তাঁর কোনো ঐতিহাসিক গুরুত্ব এখনো সৃষ্টি হয় নি। তাঁর সম্পর্কে জানা এখনো আবশ্যকীয় হয়ে পড়েনি। অন্য কোন গ্রন্থ যেমন Who's Who তে তাঁকে নিয়ে নিবন্ধ রচিত হয় নি, সর্বাগ্রে উইকিপিডিয়ায় তাঁকে নিয়ে নিবন্ধ থাকতে হবে এরকম কোনো বাধ্যবাধকতাও তৈরী হয় নি। প্রস্তাব অনুযায়ী নিবন্ধটি অপসারণ ঘটলে উইকিপিডিয়ার মান হানি ঘটবে এমন মনে করার কোনো কারণ বিদ্যমান নেই। তাঁর যতখানি প্রচার সবই পেশাগত, অবদানগত আদৌ নয়। এমতাবস্থায় জোর না করে উপর্যুক্ত যুক্তিসমূহের ভিত্তিতে আপাতত: এই জীবিত ব্যক্তির নিবন্ধটি উইকিপিডিয়া থেকে অপসারণ করা সমীচীন হবে। তবে হ্যাঁ; বাংলাদেশের মডেল বা বাংলাদেশের উপস্থাপিকা শিরোনামীয় নিবন্ধে তাঁর নামোল্লেখ থাকতে পারে। — Faizul Latif Chowdhury (আলাপ) ১৮:২৪, ৫ জুন ২০১৪ (ইউটিসি)   একজন ব্যক্তি কখন উল্লেখযোগ্যতা লাভ করেন? ধরা যাক একজন রেসিং গাড়ীচালকের কথা। সব রেসিং গাড়ীচালকই তো উল্লেখযোগ্য না। কিন্তু অবশ্যই মাইকেল শুমাখার উল্লেখযোগ্য। কারণ তিনি  সাতবারের ফর্মুলা ওয়ার্ল্ড চ্যাম্পিয়নশিপ বিজয়ী। তাঁকে দুইবার ওয়ার্ল্ড স্পোর্টসম্যান ঘোষণা করা হয়। তিনি একাধিক ফর্মুলা ওয়ান রেসিং-এর রেকর্ডধারী। তিনি ইউনেস্কোর একজন দূত। এসব অর্জনই তাকে একজন উল্লেখযোগ্য গাড়ীচালকে পরিণত করেছে। আমরা কি মাসুমা রহমান নাবিলা নামক ব্যক্তির ক্ষেত্রে এধরণের বৈশিষ্ট্য দেখতে পাই? উপস্থাপনা বা মডেলিং এর জন্য তিনি কী কী পুরস্কার/রেকর্ড/অর্জন লাভ করেছেন? তিনি উপস্থাপনায় বিশেষ কোন রীতির প্রবর্তক যা তাকে বিশিষ্টতা দিয়েছে?  উপস্থাপনার ক্ষেত্রেই একটা উদাহরণ দেই। উপস্থাপনা করে খ্যাতি অর্জন করেছেন অপরাহ উইনফ্রে। তিনি তাঁর কর্মের জন্য লাভ করেছেন একাধিক পুরস্কার। তাঁকে "কুইন অফ অল মিডিয়া" উপাধিতে ভূষিত করা হয়েছে। তিনি মার্কিন যুক্তরাষ্ট্রের ইতিহাসে কালো গাত্রবর্ণের সবচেয়ে বড় জনহিতৈষী। তিনি যুক্তরাষ্ট্রের সবচেয়ে বড় বেসামরিক সম্মাননা পেয়েছেন। এছাড়া পেয়েছেন হার্ভার্ড বিশ্ববিদ্যালয়ের সম্মানসূচক ডিগ্রী। মাসুমা রহমান নাবিলার কি আছে এধরণের উল্লেখযোগ্যতা?  উইকিপিডিয়া একটি বিশ্বকোষ। একটা বিশ্বকোষে যেকোন কিছুই স্থান পেতে পারে না। বিশ্বকোষে থাকে এমন সব কিছু যাকে জ্ঞান হিসেবে অভিহিত করা যায়। মাসুমা রহমান নাবিলার এমন কোন জাতীয়/আন্তর্জাতিক উল্লেখযোগ্যতা বা বিশিষ্টতা নেই যা তাকে নিয়ে লিখা নিবন্ধকে কোন জ্ঞানের সীমানার মধ্যে ফেলে। এটা ঠিক জ্ঞানের কোন সীমানা নেই তবে এটাও বাস্তব সত্য সব কিছুই জ্ঞান হতে পারে না। মাসুমা রহমান নাবিলার যতটুকু খ্যাতি - তার সবই তার পেশার বৈশিষ্ট্যের কারণে। একজন উপস্থাপক/অভিনেতা/মডেল অবশ্যই প্রচার পাবেন কারণ তিনি মিডিয়ায় কাজ করেন, টিভিতে মানুষ তাকে দেখে। এই পেশাগত কারণেই মাসুমা রহমান নাবিলা নামক মহিলার খ্যাতি/প্রচারণা। তাঁর না আছে বিশেষ পারদর্শিতা, না আছে দীর্ঘদিনের অভিজ্ঞতা যার কারণে তিনি বাংলাদেশে উপস্থাপনার ক্ষেত্রে একজন অনুসরণীয় ব্যক্তি, না আছে একাধিক উল্লেখযোগ্য পুরস্কার, না আছে তার জাতীয়/আন্তর্জাতিক গুরুত্ব। তিনি কেবলই একজন সাধারণ উপস্থাপিকা। সুতরাং নিবন্ধটি অপসারণের দাবী রাখে।  – তানভির (আলাপ) ১৯:৪৯, ৫ জুন ২০১৪ (ইউটিসি)